《挽崔舍人 其一》
宋代·赵彦中

直上青霄早，秋翎插健雕。心源九云梦，笔阵几嫖姚。

视草含英凤，封章落贵貂。身前茂陵稿，及谒汉皇朝。

作者简介：赵彦中，字大本，魏王廷美七世孙（《宋史·宗室世系表》二四）。孝宗乾道五年（一一六九）进士。淳熙五年（一一七八）除秘书省正字。累迁著作佐郎，权直学士院。十年，为起居舍人兼国史院编修官。十一年，除中书舍人，事见《南宋馆阁续录》卷八、九。今录诗二首。